Leygardagin 13. juni er dagurin, tá vit binda í almenna rúminum. Á bókasavninum skipa vit fyri einum KIP (Knit in Public) kl. 13.30–16. Vit hittast á bókasavninum at binda/hekla og hugna okkum saman. Hevur tú hug, kanst tú taka lut í okkara avbjóðing: bint eina húgvu upp á tveir tímar. Tað verða ymiskar uppskriftir at velja í, til børn ella vaksin, grovt ella fínt tógv. Hav stokkar og hóskandi tógv við. Jansy Simonsen er dómari, og vinningur frá Tógvhandlinum Igloo verður latin fyri besta úrslitið. Køka, ísur og drekkivørur kunnu keypast í kafeini. Vanligt er, at KIP er uttandura, so um sólin sær, kunnu vit fara útum.